[{"text_idx": "#000000", "text": "Ka\u0308snasingel, Svammisingel ja muud koledad loomad olid Porter Racingu meeskonna poolt valmis seatud, kui Mai teisel laupa\u0308eval anti stardipauk ja\u0308rjekordsele Saku100 so\u0303idule, Eesti ko\u0303ige raskeimale rattamaratonile keskmisi kiiruseid arvestades. Eelmise pa\u0308eva troopiline tsu\u0308klon oli oma to\u0308o\u0308 teinud ning svammid ning ka\u0308snad korralikult la\u0308bi leotanud. To\u0303otas mitte just liiga kiire so\u0303it tulla. CCRM poolt olid seekord tules vaid kaks kollanokka \u2013 Mihkel ja Alvaro."}, {"text_idx": "#000001", "text": "Kahjuks vo\u0303i o\u0303nneks ma ei osanud midagi karta selle u\u0308rituse ees, kuna see oli mu esimene etteaste. Eesma\u0308rgiks oli terve 100km a\u0308ra so\u0303ita. Ilm oli hea, vihm oli ku\u0308ll raja ma\u0308rjaks kastnud, aga temperatuur oli hea ning vo\u0303is lu\u0308hikestes peale minna."}, {"text_idx": "#000010", "text": "Tipphetked esimeselt ringilt olid kahtlemata numbrid Garminil... Saku100 esimese ringi keskmine pulss tuli 3 lo\u0308o\u0308ki ko\u0303rgem, kui Kolmapa\u0308evakute 10 min va\u0308hem kestnud vo\u0303iduajamisel! Ah et ma olen u\u0308ks nendest lollidest, kes ei tea, kuidas Saku100 lo\u0303puni so\u0303idetakse? Natuke ju o\u0303ige ka, aga no see mis tagumiku all toimus, oli mu\u0308stiline. Bergamont lihtsalt so\u0303itis ja so\u0303itis ja so\u0303itis, mitte ei po\u0303rganud ma\u0308ttast ma\u0308ttasse nagu u\u0308he vedruga hardtail. Halloooo, mis juurikad Saku100 rajal? Kus? Mitte minu rajal!"}, {"text_idx": "#000011", "text": "Kerime edasi kolmandale ringile. Vahe ja\u0308litajate Porter Racingu eliitmeeskonnast oli ka\u0308risenud tasemele, kus ka ko\u0303ige parema tahtmisega nende lo\u0303hna selja taga tunda polnud. Kohaks seitsmes ning eespool ko\u0303ikidest konkurentidest, kellele viimastel aastatel ha\u0308vitud. Ku\u0308ll aga hakkasid ka\u0308sn ja svamm oma to\u0308o\u0308d tegema ja ringi keskpaigas ilmusid Porteri sa\u0308rgid ootamatult kiirelt radarisse. Nurm/Lepalaan tandem andis kuuma ja nad vist arvasid, et on vaid kilomeetrite ku\u0308simus, kui ku\u0308pse ladvao\u0303una a\u0308ra nopivad. Tutkit brat. Algasid vanad head so\u0303idetavad rajalo\u0303igud koos Oja juurikarabaga ja keerasin seierid po\u0303hja, sest taaskord sai so\u0303ita ta\u0308ie su\u0308damega. Ning vaheajapunktiks oli status quo taastatud ja minut tagasi rebitud. Esialgne plaan neljas ring ka veel teha ja\u0308i katki, sest ootamatult olid ilmnenud ma\u0308a\u0308rdeprobleemid. Nimelt oli pampersima\u0308a\u0308rdeks vist parakas la\u0308inud, sest seal oli miskit va\u0308ga kinni ma\u0308tsinud...."}, {"text_idx": "#000013", "text": "Pa\u0308evale pani ta\u0308pi peale Aimar Pedari. Mees laekus viiendalt ringilt juba auva\u0308a\u0308rsel kolmandal kohal (Laanela oli ka boksi keeranud poole pealt). Kuigi ta parkis end no\u0308 ringile minejate poolele, oli tema tegutsemine ko\u0303ike muud kui nobe. Kiirintervjuu paljastas selle, et ta oli oma so\u0303iduga va\u0308ga rahule ja\u0308a\u0308nud. No hallooo \u2013 kolmas koht ei ja\u0308a\u0308 ju sulle niimoodi! Ja ta to\u0303simeeli arvaski, et Saku100 on la\u0308bi! Vaja oli mitmetasemelist veenmist alustades faktidega:\nNeemelat ja To\u0303nissoni pole ju siin!\nToidupunktist kinnitati samuti u\u0308ksmeelselt, et kuues ring on ikka ka veel!\nOi kurja, mehel hakkas jube kiire ja\u0308rsku. Jo\u0303udis vaid u\u0308he banaani po\u0303ske virutada ning kiirelt leidsin talle ka u\u0308he geeli maiustamiseks ning tuiskaski rajale. Valus elamus vo\u0303is olla see!"}]